b'\n_START_ARTICLE_\nMorava\n_START_PARAGRAPH_\nAng Ilog Morava (Aleman: March; Unngaro: Morva) ay isang ilog sa Gitnang Europa. Ito ang pinakamahalagang ilog sa Morabya, na siyang pinanggalingan ng pangalan ng nasabing rehiyon. Ang ilog na ito ay nanggagaling sa bundok ng Kralicky Sneznik sa hilagang-kanlurang sulok ng Morabya, malapit sa hangganan sa pagitan ng Republika Tseka at ng Polonya at mayroong tila pa-timog na pagdaloy. Ang mababang bahagi ng bakas ng ilog ay bumubuo sa hangganan sa pagitan ng Republika Tseka at Slobakya, at pagkatapos ay ng Austria at Slobakya._NEWLINE_Ang mga malalaking lungsod lamang sa pampang ng ilog ay ang Olomouc sa Morabya at ang kabisera ng Slobakya na Bratislava. Pagkatapos ng kulang-kulang na 354 kilometro, ang Morava ay nagtatapos sa Danubio, sa Bratislava-Devin.'